laion/Wikipedia-Exotic huggingface dataset:
მზის მოგზაური

მზის მოგზაური (ისლ: Sólfar) არის ქანდაკება რეიკიავიკში, ისლანდია, იოუნ კუნარ აურნასონის მიერ. მდებარეობს რეიკიავიკის ქალაქის ცენტრის ჩრდილოეთ პორტთან და მიანიშნებს მზისკენ, როდესაც ის ჩრდილოეთით ექცევა. ქანდაკება რკინისგანაა აგებული და ვიკინგურ ხომალდსაა მიმსგავსებული. ისლანდიის ხელოვნება ↑ Sólfar ( e. Sun Voyager ) – Viking ship. Worldwidepanorama.org. ციტირების თარიღი: 26 February 2010. ↑ Sólfar - The Sun Voyager. Icelandtotal.com. დაარქივებულია ორიგინალიდან — 13 ივლისი 2011. ციტირების თარიღი: 6 July 2010.
კურუჩეტის სახლი

კურუჩეტის სახლი - ფრანგი არქიტექტორის, ლე კორბუიზეს მიერ ამერიკის კონტინენტზე აშენებული სულ ორი შენობიდან ერთ-ერთი. მდებარეობს არგენტინის ქალაქ ლა-პლატაში. მშენებლობა დაიგეგმა 1948 წელს, ქირურგ პედრო დომინგო კურუჩეტის დავალებით. პირველ სართულზე გახსნილი იყო სამედიცინო კლინიკა. სახლი შედგება ოთხი სართულისა და შიდა ეზოსაგან. ძირითადი ფასადი ერთიანდება brise soleil (ფრანგ. „მზის დარტყმა") სტილში. მშენებლობა მიმდინარეობდა 1949-1953 წლებში. სახლი ნათელი მაგალითია ლე კორბუზიეს „არქიტექტურის ხუთი წერტილისა" და სპირალური და დახვეული კიბეებისა. სახლი შეკეთდა 1986-1988 წლებში და არგენტინის ეროვნული ღირსშესანიშნაობების კომისიის მიერ გაფორმდა როგორც ეროვნული ღირსშესანიშნაობა. ამჟამად მასში განთავსებულია პროფესიონალ-არქიტექორტა ასოციაცია, არქიტექტურის კოკლეჯი და რაც მთავარია, ღიაა დამთვალიერებელთათვის. Casa Curutchet ბულვარი 53 Nº 320 1900 ლა-პლატა არგენტინა Official website by CAPBA დაარქივებული 2009-05-01 საიტზე Wayback Machine. "El autor y el intérprete. Le Corbusier y Amancio Williams en la Casa Curutchet", por Daniel Merro Johnston დაარქივებული 2017-06-01 საიტზე Wayback Machine. Information from Dr. Claudio Canenna დაარქივებული 2006-10-05 საიტზე Wayback Machine. სახლის დირექცია ფოტოები[მკვდარი ბმული]
ბენალმადენის გასხივოსნების სტუპა

გასხივოსნების სტუპა არის ევროპაში უდიდესი სტუპა (33 მეტრის) ბენალამდენაში, ანდალუსიის რეგიონში, ესპანეთი. გაიხსნა 2003 წლის 5 ოქტომბერს და იყო დიდი ბუდისტი ოსტატის - ლოპონ ცეჩუ რინპოჩეს ბოლო პროექტი. ბუდიზმში, სტუპა არის მონუმენტი, რომელიც განასახიერებს მშვიდობას, აყვავებასა და ჰარმონიას, ასევე გამოიყენება მედიტაციისთვის. გასხივოსნების სტუპა (ტიბ: ჩან ჩუბ ჩორტენ) განასახიერებს ბუდდჰა შაკიამუნის გასხივოსნებას. სტუპის შიგნით უზარმაზარი სამედიტაციო დარბაზია, რომელიც ტიბეტური ბუდიზმისა და ჰიმალაური კულტურის გამოფენებისთვისაც გამოიყენება. სამედიტაციო ოთახის კედლები ისტორიული ბუდდჰა შაკიამუნის ცოვრების სცენებითაა მოხატული. სტუპა გახსნა მ.უ. კუნსიკ შამარ რინპოჩემ, ტიბეტური ბუდიზმის კარმა კაგიუს სკოლის მეორე უმთავრესმა მასწავლებელმა. ასევე ესწრებოდა ბჰუტანის სამეფოს მინისტრი - ლომპო სანჯე ნგოდუპი, ოლე ნიდაჰლი და ბენალმადენის მერი - ენრიკე ბოლინი. ბენალმადენის გასხივოსნების სტუპის საიტი ბენალმადენის სტუპის ფოტოები, ესპანეთი დაარქივებული 2007-08-24 საიტზე Wayback Machine. ბენალმადენის სტუპა Google Maps-ზე
არგენტინის ეროვნული კონგრესი

არგენტინის ეროვნული კონგრესი (ესპ. Congreso de la Nación Argentina) — არგენტინის საკანონმდებლო ორგანო. შედგება ორი პალატისგან: 72 ადგილიანი სენატისა და 257 ადგილიანი დეპუტატთა პალატისგან. კონგრესის შენობა მდებარეობს ბუენოს-აირესში, დე-მაიოს გამზირის დასავლეთ ნაწილის ბოლოში. ჩვეულებრივი სესიები გრძელდება 1 მარტიდან 30 ნოემბრამდე, მაგრამ შესვენების დროს, საჭიროების შემთხვევაში არგენტინის პრეზიდენტს შეუძლია მოიწვიოს საგანგებო სესია. სათანადო მანდატის განმავლობაში, სენატორები და დეპუტატები სარგებლობენ საპარლამენტო იმუნიტეტით, რომელიც შესაძლებელია მოხსნილ იქნას თავიანთ კოლეგების მიერ, თუ ისინი წასწრებულ იქნებიან კრიმინალურ ფაქტზე. კონგრესი უფლებამოსილია დაამტკიცოს ან უკუაგდოს ნებისმიერი საერთაშორისო ხელშეკრულება, რომელსაც არგენტინა სხვა ქვეყნებთან თუ ორგანიზაციებთან აფორმებს. კონგრესის მოვალეობაში შედის ასევე გამოსცეს დეკლარაცია არგენტინის შეიარაღებული ძალების მობილიზაციის შესახებ ქვეყნის ტერიტორიის შიგნით თუ მის ფარგლებს გარეთ. კონგრესის შენობა 1898-1906 წლებში აშენდა, ესთეტიკური დეტალების დონეზე კი მხოლოდ 1946 წელს დასრულდა. არგენტინის სენატი არგენტინის დეპუტატთა პალატა არგენტინის პოლიტიკა არგენტინის კონსტიტუცია არგენტინის პრეზიდენტი ვიკისაწყობში არის გვერდი თემაზე: არგენტინის ეროვნული კონგრესი კონგრესის ოფიციალური საიტი დაარქივებული 2000-12-06 საიტზე Wayback Machine. Google Maps-ის თანამგზავრული სურათები ↑ Argentine Constitution, art. 63 ↑ Argentine Constitution, art. 75, i.15
შაირი

შაირი (არაბ. ში'რ – ლექსი) — მონორითმული ოთხტაეპიანი კატრენი, რომელსაც ხანდახან რუსთაველისეულ კატრენსაც უწოდებენ. ძველ ქართულში გამოიყენებოდა ზოგადად ლექსის აღსანიშნავად: „გრძელი სიტყვა მოკლედ ითქმის შაირია ამად კარგი“. შაირს რუსთაველი იყენებს ვეფხისტყაოსანის დაწერაში. აღმოსავლეთ საქართველოს მთიანეთში შაირი ეწოდებოდა გამკენწლავი ხასიათის ლექსს. ის შედგება ოთხი თექვსმეტ მარცვლიანი რიგით, მერვე და მეცხრე მარცვლებს შორის ცეზურით. მაშინ როდესაც სტროფში არის ხუთმარცვლიანი რითმა, შაირში ძირითადად გამოიყენება ფემინინურ ან დაქტილიურ რითმას. უნდა აღინიშნოს რომ მიუხედავად ამ ტიპის რითმების გამოყენებისა ქართულ შაირში ენის თავისებურებიდან გამომდინარე მახვილი არის ძალიან მსუბუქი, რადგან ქართული არის ძალიან დინამიური ენა და ძალიან სუსტი მახვილი კეთდება ბოლოდან მესამე მარცვალზე სამ ან მეტ მარცვლიან სიტყვებზე და ბოლოს წინა მარცვალზე ორ მარცვლიან სიტყვებზე. არსებობს რვა მარცვლიანი შაირის ორი სახეობა: მაღალი (ქორეულ–პეონური) და დაბალი (ქორეულ–დაქტილიური) შაირები. რუსთაველს აქვს გამოყენებული ორივე. რვა მარცვლიან მაღალ შაირს აქვს მცირე ცეზურა ოთხი მარცვლის შემდეგ. ხაზები დაყოფილია ოთხ მარცვლიან ნაწილებად, სადაც ცეზურა გამოიყენება მეორე ნაწილის შემდეგ: xxxx xxxx//xxxx xxxx. გაორკეცებული რვა მარცვლიანი მაღალი შაირი გვაძლევს 16 მარცვლიან მაღალ შაირს რომლის მთავარი ცეზურა არის რვა მარცვლის შემდეგ. 8 მარცვლიან დაბალ შაირში ხაზები დაყოფილია ხუთ და სამ მარცვლიან ნაწილად, ცენზურით მეორე ნაწილის შემდეგ:xxxxx xxx//xxxxx xxx. გაორმაგებული რვა მარცვლიანი დაბალი შაირი ქმნის თექვსმეტ მარცვლიან შაირს მთავარი ცეზურით რვა მარცვლის შემდეგ და დამხმარე ცეზურებით სამი ან ხუთი მარცვლის შემდეგ. Shairi: პოეზიის ბაზა/ პოეზიის სასწავლო მასალები. ქართული საბჭოთა ენციკლოპედია, ტ. 10, თბ., 1986. — გვ. 676.
ალფონსინა სტორნი

ალფონსინა სტორნი (ესპ. Alfonsina Storni; დ. 29 მაისი, 1892 — გ. 25 ოქტომბერი, 1938) — ლათინოამერიკელი პოეტი და მწერალი, ლათინოამერიკული მოდერნიზმისა და ფემინიზმის ერთ-ერთი უმნიშვნელოვანესი წარმომადგენელი. 1916 La inquietud del rosal („ვარდის მოუსვენრობა“) 1918 El dulce daño („ტკბილი ვნება“) 1919 Irremediablemente („გამოუსწორებელი“) 1920 Languidez („ლაგუიდნესი“) 1925 Ocre („ჟანგმიწა“) 1926 Poemas de amor („სასიყვარულო ლექსები“) 1927 El amo del mundo: comedia en tres actos („სიტყვის მასტერი: კომედია სამ აქტად“) 1932 Dos farsas pirotécnicas („ორი ვირტუოზული ფარსი“) 1934 Mundo de siete pozos („შვიდი ჭაბურღილის მსოფლიო“) 1938 Mascarilla y trébol („ნიღაბი და სამყურა“) Post mortem: 1938 Antología poética („ლექსის ანთოლოგია“) 1950 Teatro infantil („თამაშები ბავშვებისათვის“) 1968 Poesías completas („დასრულებული პოეტური ნაშრომები“) 1998 Nosotras y la piel: selección de ensayos („ჩვენ (ქალები) და ტყავი: რჩეული ესეები“) ალფონსინა სერვანტესის ვირტუალურ ბიბლიოთკაში (ესპანური) ალფონსინა, 1957 წლის ფილმი, მთავარ როლში ამელია ბენცი (ესპანური) Peso Ancestral-ს ინგლისური თარგმანი ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 FemBio database <a href="https://wikidata.org/wiki/Track:Q61356138"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Biblioteca Virtual Miguel de Cervantes — 1999. <a href="https://wikidata.org/wiki/Track:Q4903493"></a>
ლუარსაბ თათქარიძე (ლიტერატურული კონკურსი)

ლუარსაბ თათქარიძე – 2003 წელს ჩატარებული ლიტერატურული კონკურსი. გაიმართა ჟურნალ „ომეგას“ თაოსნობით. კონკურსის სახელი შეარჩიეს ილია ჭავჭავაძის ნაწარმოების კაცია ადამიანი?!–ს მიხედვით. გარდა ამისა, ასეთი სახელწოდების შერჩევისკენ კონკურსის ორგანიზატორებს უბიძგა 1950–1970–იან წლებში გორში არსებული ბოჰემური გაერთიანების სახელწოდებამ – „ლუარსაბ თათქარიძის სახელობის მეარტალეთა საზოგადოება“. კონკურსის გამარჯვებულები ხდებოდნენ საუკეთესო ნოველების შემქმნელები თემაზე – გასტრონომია ლიტერატურაში. ჟიურის თავმჯდომარე იყო როსტომ ჩხეიძე, იდეის ავტორი ნატო ჩხეიძე. სულ ჟიურიმ მიიღო 97 ნამუშევარი. I პრემია და 1000 ლარი მიიღო ნუგზარ შატაიძემ ნოველისთვის „სტუმარი ღვთისაა“. მეორე პრემია მიიღო ორმა ავტორმა: ირაკლი სამსონაძემ („მექათმე გაბრიელის ბაღი“) და თამრი ფხაკაძემ ნოველისთვის „ჟამი არს რისა?“ მესამე პრემია მიენიჭა ვანო ჩხიკვაძეს ნაწარმოებისთვის იყო... ჟიურიმ საგანგებო პრიზით აღნიშნა ვოვა კიკალიშვილის „გარდასულ დღეთა მოგონებები“. ნაწარმოებები გამოქვეყნდა გაზეთში ჩვენი მწერლობა. ↑ ვინ მოიპოვებს ლუარსაბ თათქარიძის პრემიას?, „ჩვენი მწერლობა“, 12–18 სექტემბერი, 2003, გვ. 1 ↑ შდრ. ნაწყვეტი „კაცია ადამიანიდან“: „არტალაზედ როგორა ხარ? – უჰ, უჰ, შენმა მზემ კარგი რამ მოიგონე. არტალაზედ? ვაცივითა ვარ, ვაცივით“. ჟურნალ ომეგას ლიტერატურული კონკურსი ლუარსაბ თათქარიძე, „ჩვენი მწერლობა“, 2003, № 24(54) გვ. 5 ↑ ლიტერატურული კონკურსი ლუარსაბ თათქარიძე, „ჩვენი მწერლობა“, № 39 (169), გვ. 3 ↑ გამარჯვებული ნაწარმოები იხ. ჩვენი მწერლობა, 2003, № 41(171), გვ. 6–7
ლეუშერი (ლენტეხის მუნიციპალიტეტი)

ლეუშერი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჩოლურის თემი), ლეჩხუმის ქედის ჩრდილოეთ კალთის ძირას, მდინარე ცხენისწყლის მარცხენა ნაპირზე. ზღვის დონიდან 1040 მეტრი, ლენტეხიდან 16 კილომეტრი. 2014 წლის აღწერის მონაცემებით სოფელში ცხოვრობს 48 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 203. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მამი

მამი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჩოლურის თემი), სვანეთის ქედის სამხრეთ კალთაზე, მდინარე ცხენისწყლის მარჯვენა მხარეს. ზღვის დონიდან 1100 მეტრი, ლენტეხიდან 16 კილომეტრი. სოფელში დგას ბაბლუანების კოშკი. 2014 წლის აღწერის მონაცემებით სოფელში ცხოვრობს 31 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 396. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლესემა

ლესემა — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხელედის თემი), მდინარე ხელედულის (ცხენისწყლის მარჯვენა შენაკადი) მარცხენა მხარეს. ზღვის დონიდან 820 მეტრი, ლენტეხიდან 3 კილომეტრი. 2014 წლის აღწერის მონაცემებით სოფელში ცხოვრობს 81 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 200. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მანანაური

მანანაური — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხელედის თემი), მდინარე ხელედულის (ცხენისწყლის მარჯვენა შენაკადი) მარცხენა ნაპირზე. ზღვის დონიდან 1000 მეტრი, ლენტეხიდან 18 კილომეტრი. 2014 წლის აღწერის მონაცემებით სოფელში ცხოვრობს 2 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 402. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
იაკობი (იაკობიშვილი)

მთავარეპისკოპოსი იაკობი (ერისკაცობაში — კონსტანტინე უსუფის ძე იაკობიშვილი; დ. 1 მარტი, 1962, თბილისი) — საქართველოს მართლმადიდებელი ეკლესიის მღვდელმთავარი, ბოდბის ეპარქიის მთავარეპისკოპოსი. სრულიად საქართველოს კათოლიკოს–პატრიარქის ქორეპისკოპოსი, საქართველოს საპატრიარქოს საფინანსო-ეკონომიკური საბჭოს თავმჯდომარე, სრულიად საქართველოს კათოლიკოს-პატრიარქის სრულუფლებიანი წარმომადგენელი თბილისის წმიდა ანდრია პირველწოდებულის სახელობის ქართულ უნივერსიტეტში. ანგელოზის დღე — 5 ნოემბერი (მოციქულ იაკობის ხსენება); კათედრა ბოდბეში, რეზიდენცია ბოდბესა და სიღნაღში. 1979 წელს დაამთავრა ქ. თბილისის კომაროვის სახელობის ფიზიკა-მათემატიკური სკოლა. ამავე წელს ჩააბარა ქ. თბილისის ივანე ჯავახიშვილის სახ. სახელმწიფო უნივერსიტეტის მექანიკა-მათემატიკის ფაკულტეტზე. 2003 წლის 15 მარტი – ბერად აღიკვეცა და ეწოდა სახელად იაკობი; 2010 წლის 7 მაისი – წმინდა სინოდმა სტეფანწმინდისა და ხევის ეპარქიაში მოღვაწე არქიმანდრიტი იაკობი გამოირჩია ცურტაველ ეპისკოპოსად და ქორეპისკოპოსად; 2010 წლის 9 მაისი, მცხეთის საპატრიარქო ტაძარში უწმიდესიმა და უნეტარესმა ილია მეორემ, წმიდა სინოდის წევრ მღვდელმთავრების თანამწირველობით, ეპისკოპოსად აკურთხა; 2010 წლის ოქტომბერში მეუფე იაკობი დაინიშნა პატრიარქის სრულუფლებიან წარმომადგენლად საქართველოს საპატრიარქოს წმიდა ანდრია პირველწოდებულის სახელობის ქართულ უნივერსიტეტში; 2010 წლის 21 დეკემბერი – ცურტავის ეპისკოპოსი იაკობი დაინიშნა გარდაბნისა და მარტყოფის ეპისკოპოსად.. 2013 წლიდან ბოდბელი ეპისკოპოსია. საქართველოს ეკლესიის წმინდა სინოდი იაკობი – ბოდბელი ეპისკოპოსი დაარქივებული 2018-06-29 საიტზე Wayback Machine. ↑ წმიდა სინოდის სხდომის მოკლე მიმოხილვა ↑ ბოდბელი ეპისკოპოსი-მეუფე იაკობი ↑ წმიდა სინოდის 2010 წლის 7 მაისი სხდომა ↑ action=news_show&mode=news&id=592 წმიდა სინოდის 21 დეკემბერის სხდომის მოკლე მიმოხილვა ↑ წმინდა სინოდმა ეპარქიებში არსებულ მდგომარეობაზე იმსჯელა
მაზაში

მაზაში (სვან. მაზა̈შ) — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხოფურის თემი), მდინარე ცხენისწყლის მარჯვენა ნაპირზე. ზღვის დონიდან 680 მეტრი, ლენტეხიდან 11 კილომეტრი. 2014 წლის აღწერის მონაცემებით სოფელში ცხოვრობს 48 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 348. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 65. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 107. ↑ ჭკადუა ა., „სვანური ტოპონიმიკა“, თბ., 2020, გვ. 313 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლევახანე

ლევახანე — სოფელი სამეგრელო-ზემო სვანეთის მხარის მარტვილის მუნიციპალიტეტში. ბანძის თემი (სოფლები: ბანძა, ლევახანე, ლეკეკელე, ლეპატარავე). მდებარეობს ოდიშის ვაკეზე, მდინარე აბაშის მარცხენა მხარეს. ზღვის დონიდან 85 მ, მარტვილიდან 15 კმ, აბაშიდან (უახლოესი რკინიგზის სადგური) 23 კმ. 2014 წლის აღწერის მონაცემებით სოფელში ცხოვრობს 104 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 158. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეკეკელე

ლეკეკელე — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. ბანძის თემი (სოფლები: ბანძა, ლევახანე, ლეკეკელე, ლეპატარავე). მდებარეობს ოდიშის ვაკეზე, მდინარე აბაშის მარცხენა მხარეს. ზღვის დონიდან 100 მ, მარტვილიდან 14 კმ, აბაშიდან (უახლოესი რკინიგზის სადგური) 22 კმ. 2014 წლის აღწერის მონაცემებით სოფელში ცხოვრობს 269 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 163. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეკვანტალიე

ლეკვანტალიე — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. ნაგვაზავოს თემი (სოფლები: ზემო ნაგვაზავო, ქვემო ნაგვაზავო, ლეკვანტალიე). მდებარეობს ოდიშის ვაკეზე, მდინარეებს ცხენისწყალსა და ნოღელას შორის. ზღვის დონიდან 130 მ, მარტვილიდან 8 კმ, აბაშიდან (უახლოესი რკინიგზის სადგური) 28 კმ. 2014 წლის აღწერის მონაცემებით სოფელში ცხოვრობს 125 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 163. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლემიქავე

ლემიქავე — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. აბედათის თემი (სოფლები: აბედათი, ლემიქავე, ლექაჯაიე, ჯოლევი), მდებარეობს ოდიშის ვაკეზე, მდინარე ტეხურის მარცხენა მხარეს. ზღვის დონიდან 180 მ, მარტვილიდან 14 კმ. 2014 წლის აღწერის მონაცემებით სოფელში ცხოვრობს 424 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 167. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეპატარავე

ლეპატარავე — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. ბანძის თემი (სოფლები: ბანძა, ლევახანე, ლეკეკელე, ლეპატარავე). მდებარეობს ოდიშის ვაკეზე, მდინარე აბაშის მარცხენა მხარეს. ზღვის დონიდან 100 მ, მარტვილიდან 12 კმ, აბაშიდან (უახლოესი რკინიგზის სადგური) 25 კმ. 2014 წლის აღწერის მონაცემებით სოფელში ცხოვრობს 177 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 195. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
127 საათი

127 საათი (ინგლ. 127 Hours) — 2010 წლის ბიოგრაფიული, სათავგადასავლო ფილმი, რომლის რეჟისორია დენი ბოილი. სიუჟეტი მოგვითხრობს ნამდვილ ისტორიას ალპინისტ აარონ რალსტონის შესახებ, რომელსაც 2003 წლის აპრილში კანიონლენდსში, იუტაში, ველოსიპედით მოგზაურობისას ლოდი დაეცა და ხუთ დღეზე მეტის განმავლობაში იქ გაიჭედა. ფილმის სცენარი, რომელიც დაფუძნებულია რალსტონისვე ავტობიოგრაფიულ წიგნზე „ლოდსა და მაგარ ადგილს შორის“, ეკუთვნით ბოილსა და საიმონ ბეფოს, რომელიც ასევე მუშაობდა ბოილის წინა სარეჟისორო ნამუშევარზე „ღარიბი მილიონერი“. ფილმში მთავარ როლს ასრულებს ამერიკელი მსახიობი ჯეიმზ ფრანკო. სურათის პრემიერა გაიმართა 4 სექტემბერს, 5 ნოემბერს კი ნიუ-იორკისა და ლოს-ანჯელესის შეზღუდული რაოდენობის კინოთეატრებში დაიწყო მისი ჩვენება. 12 ნოემბერს კინოთეატრების რიცხვი 22-მდე გაიზარდა, 19 ნოემბერს 108-მდე, 24 ნოემბერს კი 279-მდე. მსოფლიოს კინოთეატრებში ფილმის სრული გამოსვლა 2011 წლის 28 იანვრისთვისაა დაგეგმილი. ფილმს პოზიტიური გამოხმაურებები მოჰყვა. Rotten Tomatoes-ის მიხედვით სურათის შეფასებათა 93% დადებითია. ოსკარის 83-ე დაჯილდოებაზე ფილმმა 6 ნომინაცია დაიმსახურა, მათ შორის საუკეთესო სურათის, ადაპტირებული სცენარის და საუკეთესო მსახიობი მამაკაცის კატეგორიაში. ყურადღება!  ქვემოთ მოყვანილია სიუჟეტის და/ან დასასრულის დეტალები. აარონ რალსონი 27 წლის მოგზაურია. ის იუტას შტატში, კანიონლენდსში ბლუჯონ კანიონში მოგზაურობს. მას 800 ფუტიანი ლოდი დაეცემა ხელზე, რის გამოც აარონი ვეღარ გადაადგილდება. პრობლემას ის ემატება, რომ აარონს არავისთვის დაუბარებია, თუ სად მიდიოდა. ოფიციალური საიტი ↑ Caranicas, Peter (October 26, 2010). „Boyle hikes up number of d.p.'s on '127 Hours'“. Variety. შეამოწმეთ თარიღის პარამეტრი |date=-ში (დახმარება) ↑ 2.0 2.1 127 Hours (2010) - Box Office Mojo. Box Office Mojo. ციტირების თარიღი: November 14, 2010. ↑ 127 Hours. Rotten Tomatoes. Flixster. ციტირების თარიღი: December 12, 2010. ↑ Nominations by Category - 83rd Awards. დაარქივებულია ორიგინალიდან — 2011-03-04. ციტირების თარიღი: 2011-01-25.
Rule the World

Rule the World — ჯგუფ Take That-ის სინგლი. იგი ჟღერს ფილმში „ვარსკვლავური მტვერი“ (2007). სიმღერა დაიწერა სპეციალურად ფილმისათვის, 2007 წელს. იგი ასევე სრულდებოდა ჯგუფის 2009 წლის ტურის მსვლელობისას. სიმღერის ოფიციალური მუსიკალური ვიდეო გადაღებულია ები როუდის სტუდიაში. მისი პრემიერა გაიმართა 2007 წლის 22 სექტემბერს. UK CD single Rule the World (რადიოს ვერსია) – 3:58 Stay Together – 3:57 German CD single Rule the World (რადიოს ვერსია) – 3:58 Stay Together – 3:57 Rule the World (ვიდეო) – 4:00 ↑ http://eil.com/shop/moreinfo.asp?catalogid=416872 ↑ დაარქივებული ასლი. დაარქივებულია ორიგინალიდან — 2012-07-07. ციტირების თარიღი: 2012-11-03.
Someone Saved My Life Tonight

„Someone Saved My Life Tonight“ — ელტონ ჯონის სიმღერა და სინგლი ალბომიდან Captain Fantastic and the Brown Dirt Cowboy. სიმღერაში საუბარია მისი ავტორების, ელტონ ჯონისა და ბერნი ტოპენის რთულ ცხოვრებაზე და მუსიკალურ ბიზნესში თავის დამკვიდრებაზე. ბილბორდის ჩარტში სინგლმა #4 პოზიციას მიაღწია. ტოპენის მიერ დაწერილ ტექსტში ყურადღება გამახვილებულია 1969 წელზე, პერიოდზე, როდესაც ელტონ ჯონი ჯერ არ იყო პოპულარული და იქორწინა ლინდა ვუდროუსთან. წარუმატებელ ქორწინებაზე ფიქრისას ჯონს თვითმკვლელობის მცდელობა ჰქონდა. იგი მეგობრებმა შეიფარეს. განსაკუთრებით დიდი სითბო გამოიჩინა ჯონ ბოლდრიმ და სწორედ მასზეა საუბარი სიმღერის სათაურში - ვიღაცამ გადამარჩინა. სიმღერის ხანგრძლივობაა 6:45. ლეიბლზე სცადეს მისი შემოკლება, მაგრამ ელტონ ჯონის ზეწოლით, უარი თქვეს ამაზე. სიმღერა ხშირად შესრულებულა მუსიკოსის კონცერტებზე. აღსანიშნავია ნიუ იორკის ცენტრალურ პარკში 1980 წლის სექტემბერში წარმოდგენილი ვერსია. ↑ "Someone Saved My Life Tonight" ~ AllMusic.com
მოსახლეობის გეოგრაფია

მოსახლეობის გეოგრაფია საზოგადოებრივი გეოგრაფიის შემადგენელი ნაწილია. მისი შესწავლის მთავარი საგანი არის მოსახლეობა. უფრო კონკრეტულად კი მისი ზრდა ან შემცირება, მიგრაციები, ეთნიკური, რელიგიური თუ ენობრივი შემადგენლობა და ა.შ. მოსახლეობის გეოგრაფია, დემოგრაფიას, როგორც მეცნიერებას, განიხილავს გეოგრაფიულ პერსპექტივაში. ის ფოკუსირდება მოსახლეობის განაწილების ხასიათზე სივრცულ კონტექსტში. მაგალითისათვის, შეგვიძლია დავხედოთ მოსახლეობის სიმჭიდროვის რუკას, აქ აშკარად შევამჩნევთ მოსახლეობის არათანაბარ გადანაწილებას დედამიწაზე. მოსახლეობის გეოგრაფია შეისწავლის: დემოგრაფიულ ფენომენებს (შობადობა, სიკვდილიანობა, ზრდის მაჩვენებელს და ა.შ.) დროსა და სივრცეში. მოსახლეობის რაოდენობის ზრდასა და შემცირებას. მოსახლეობის მოძრაობას და ცვალებადობას. პროფესიულ სტრუქტურას დასახლებების დაჯგუფებას. ყველა ზემოთ ჩამოთვლილი განიხილება დროსა და სივრცეში.
დონალდ დაკი

დონალდ დაკი (Donald Duck - იხვი დონალდი) — უოლტ დისნეის სტუდიების ანიმაციური ფილმებისა და სხვადასხვა გამომცემლობის კომიქსების პერსონაჟი. დონალდი თეთრი ანთროპომორფული იხვია, მოყვითალო-ნარინჯისფერი ნისკარტით, თათებითა და ტერფებით. როგორც წესი, მეზღვაურის პერანგი და კეპი აქვს, თუმცა უშარვლოდაც დადის (ცურვის დროს აცვია გამონაკლისის სახით). დონალდის განთქმულ ხმას, რომელიც ერთ-ერთი ყველაზე ადვილად საცნობი ხმა იყო ანიმაციის ისტორიაში, 1985 წლამდე განასახიერებდა კლარენს „დაკი“ ნეში. ნეში ვატონგას ერთ-ერთი მიყრუებული სოფლიდან იყო წარმოშობით, ოკლაჰომას შტატიდან, და საკუთარი ხმის წყალობით საყოველთაოდ ცნობილ ვარსკვლავად იქცა. ანიმაციური ფილმის „დონალდს ჯარში იწვევენ“ (Donald Gets Drafted, 1942) მიხედვით, დონალდის სრული სახელია დონალდ ფონტლეროი დაკი (Donald Fauntleroy Duck). მისი შუასახელი მის მეზღვაურის ქუდზე მიუთითებს, რომელიც ფონტლეროის უნიფორმის აქსესუარი იყო. დონალდის დაბადების დღედ ოფიციალურად მიჩნეულია 1934 წლის 9 ივნისი - დღე, როდესაც ეკრანებზე მისი სადებიუტო ფილმი გამოვიდა, თუმცა „სამ კაბალეროში“ (Three Caballeros) მის დაბადების დღედ მოხსენიებულია უბრალოდ „პარასკევი 13“ (Friday the Thirteenth). მოკლემეტრაჟიან ფილმში „დონალდის ბედნიერი დაბადების დღე“ (Donald's Happy Birthday) მისი დაბადების დღეა 13 მარტი. მიუხედავად ჩვეულებრივ კმაყოფილი და მხიარული ხასიათისა, დონალდი ხშირად ხვდება გამოუვალ სიტუაციებში, რაც მის ადვილად ფეთქებად ტემპერამენტზე ზემოქმედებს. მთავარი სტატია: დონალდ დაკის ფილმოგრაფია. ვიკისაწყობში არის გვერდი თემაზე: დონალდ დაკი დონალდ დაკი საიტზე Toonopedia დონალდ დაკის გენეალოგია დონალდ დაკის მოკლემეტრაჟიანი ფილმები დაარქივებული 2010-01-19 საიტზე Wayback Machine.
კულტურული გეოგრაფია

კულტურული გეოგრაფია — საზოგადოებრივი გეოგრაფიის ერთ-ერთი განშტოება. შეისწავლის კულტურულ პროდუქტებსა და ნორმებს და მათ ცვალებადობას დროსა და სივრცეში. ფოკუსირდება აღწეროს და გააანალიზოს ენები, რელიგიები, ეკონომიკა, მთავრობები და სხვა კულტურული ფენომენების ცვალებადობის ან შენარჩუნების მუდმივა ერთი ადგილიდან მეორეში, ასევე ხსნის როგორ მოქმედებენ ადამიანები სივრცეში. კულტურული გეოგრაფიის შესწავლის არეალი საკმაოდ ფართოა. ↑ Jordan-Bychkov, Terry G.; Domosh, Mona; Rowntree, Lester (1994). The human mosaic: a thematic introduction to cultural geography. New York: HarperCollinsCollegePublishers. ISBN 978-0-06-500731-2.